Listafólk er allt hörku fólk því það dugir enginn í þessu fagi nema vera tilbúinn til að færa fórnir . Fólk sem fær kannski nokkurra mánaða listamannalaun með margra ára millibili og margir aldrei . Þetta fólk er yfirleitt í nokkrum vinnum og á börn . Þau skapa myndlist , kvikmyndir , leikhús , skáldsögur , ljóð og leikverk , tónlist , hanna hluti og fatnað , ber hróður landsins yfir höfin . Þau bera smyrsl á hið illa orðspor sem af stjórnmálamönnum og peningafólki fer . Þetta er líka fólkið sem mætir á Austurvöll þegar mótmæli eru og lætur í sér heyra fyrir alla hópa samfélagsins . Það vinnur á spítölum við þrif og í bítibúri , á leikskólum , söfnum og galleríum , kennir listir , afgreiðir á veitingahúsum , ber út blöð , vinnur á sambýlum fyrir fatlaða og með eldriborgurum svo eitthvað sé nefnt . Spurðu garðyrkjumanninn þinn hvað hann geri utan vinnutíma . Venjulegt fólk sem vinnur allan sólarhringinn því þau vinna í þjónustu og umönnunarstörfum ofaná listsköpunina . Peningarnir fyrir heilbrigðiskerfið eru líklega í Panama , Tortóla , í eigu nokkurra fjölskyldna sem eiga kvóta og í ofurlaunum nokkurra aðila hjá fyrirtækjum og stofnunum Listafólk er fólkið sem gerir landið búandi . Það eru til peningar í heilbrigðiskerfið , fullt af þeim , en það er svelt svo við sækjum í það sem er orðið einkavætt . Skapandi hugsun er ein mikilvægasta auðlind landsin og það mikilvægasta sem allir geta kennt börnunum sínum , skapandi og gagnrýna hugsun . Við gætum sett meira fé í listamannalaun . Ég óska þeim landsmönnum og þeim listamönnum sem fá greidd laun fyrir vinnuna sína til hamingju . Mér finnst frábært að sjá að myndlistarmenn þurfa ekki lengur að bíða í tvö ár frá því síðast þau fengu úthlutað til að fá úthlutað aftur , því það hefur stoppað þá vinnu sem komin var á fullt skrið . Ég vil sjá að mánuðum verði fjölgað í samræmi við fjölda umsókna sem eru flestar í myndlistarsjóðinn sem eins og er hefur ekki flesta mánuðina .